**TOIMINTAKERTOMUS 2001**

**Lentopallojaoston kokoonpano 2001 oli seuraava:**

Jussi Rajaoja, puheenjohtaja

Minna Järvinen, sihteeri

Elina Miettinen

Marjo Welling

Jari Laukkanen

Jorma Kivinen

Jarkko Mäntynen

Juha-Pekka Mäkelä

Jaosto on kokoontunut tarvittaessa, noin kerran kuussa. Harjoituspaikkoina on ollut Läyliäisten koulun liikuntasali sekä 3-sarjan miehillä Elmola.

**Naisten lentopallo**

Naisilla oli keväällä yksi harjoituskerta ala-asteella. Naiset eivät pelanneet sarjassa keväällä. Syksyllä koottiin joukkue uudelleen ja mukaan lähti monia uusia pelaajia, yhteensä joukkueessa oli 15 pelaajaa. Naiset osallistuivat lentopalloliiton järjestämään Viking Line Cupiin, joka on puulaakipelaajille tarkoitettu turnausmuotoinen sarja. Keväällä 2002 kahdeksan parasta pääsevät lopputurnaukseen. Syksyllä osallistuttiin seuraaviin turnauksiin; Hyvinkää, Helsinki, Lohja ja Hollola. Syksyllä harjoituskertoja oli kaksi ala-asteella. Kesällä pelattiin beach volleytä.

**Miesten lentopallo**

Miehillä oli kaksi joukkuetta. Keväällä pelattiin 3-sarjaa ja 5-sarjaa. Syksyllä muodostettiin uudet joukkueet, sillä 3-sarjaan ei enää lähdetty pelaamaan pelaajien vähäisen lukumäärän vuoksi. Miesten toinen joukkue pelasi syksyllä 4-sarjassa ja toinen joukkue pelasi Hyvinkään kaupunkisarjaa. Harjoitukset pidettiin keväällä sekä Elmolassa että ala-asteella mutta syksyllä käytössä oli vain ala-asteen sali. Kesällä pelattiin beach volleytä.

**Kuntolentopallo**

Miehet pelasivat kuntolentopalloa kerran viikossa ala-asteella kuten naisetkin.

**Beach volley**

Beach volleyn asema on vahvistunut vuosi vuodelta ja tämä näkyy myös Läyliäisten lentopallotoiminnassa. Kevään aikana urheilukentälle rakennettiin beach volley -stadion, jossa on kuusi hiekkakenttää. Tämän lisäksi toiminta jatkui myös Maakylän Montulla.

Kenttien tekemiseen saatiin avustusta Lopen kunnalta. Mukana kenttien rakentamisessa oli Kuljetusliike Mustajoki, joka avusti kaivuu/kuljetuskustannuksissa sekä Lohja Rudus, jolta kenttien hiekka saatiin ostettua normaalia edullisemmin. Lisäksi mukana oli runsaasti talkooväkeä. Stadionin rakentaminen alkoi 5.5 ja avajaiset pidettiin 2.6.

Kentillä oli toimintaa joka ilta läpi kesän. Kentät on tarkoitettu kaikkien käyttöön ja biitsin pelaajia riitti myös niistä jotka eivät muuten harrasta lentopalloa.

Kesän suurin turnaus oli 16. - 17.6. jolloin järjestettiin beach volleyn Challenger Tourin osakilpailu. Challenger Tourin kautta on mahdollisuus nousta biitsin Pro Tour turnauksiin eli SM-sarjaan. Joukkueita oli yhteensä 46 kappaletta, joten pelejä pelattiin sekä uudella stadionilla että Maakylän Montulla. Kuten kenttien tekeminenkin oli myös näin laajan turnauksen järjestäminen todella suuritöinen.

Beach volleyn avoimet kunnanmestaruuskisat pelattiin stadionilla 14.7.

**Muu toiminta**

17.2. Kaloppirallin Läyliäisten huoltoalueen järjestäminen ja buffetti

21.4. Kyläsarja

30.6. Kesärieha, buffetti illalla, teltat, tanssilattia yms.

11.8. Monttu Volley turnaus Maakylän Montulla

27.10. Taiteitten Iltayö, jota on edeltänyt elokuusta lähtien suunnittelua ja harjoituksia

9.12. Lujan pikkujoulut, arpojen myynti

Kaiken tämän lisäksi on ollut mm. näytelmäkerho sekä montaa muunlaista vapaa-ajan toimintaa. Syyskaudella hankittiin kaikille joukkueille uudet verryttelyasut.

**Sponsorit**Seuraavat organisaatiot ovat tukeneet lentopallotoimintaa:

Lakan Betoni, Arto's Päällyste, Läykkä Tuoppi, Lopen Osuuspankki, Kasvuturve V. Lilja, Lopen Kiinteistökeskus, Jarkan Pelti ja Ilma, V. Leino Oy, Duni/Havi Oy, Kaupunginportin Auto Hyvinkää, Rakennustoimisto Vivatron, Kuljetusliike Mustajoki, Plania-talo.